Ο άγνωστος

«Ο άγνωστος» (Unknown) είναι ψυχολογικό θρίλερ μυστηρίου, παραγωγής 2011, σε σκηνοθεσία Ζομ Κολέ Σερά (Jaume Collet-Serra), με πρωταγωνιστή το Λίαμ Νίσον.

Πλοκή 
Ο Δρ. Μάρτιν Χάρις (Λίαμ Νίσον) πέφτει σε κώμα εξαιτίας ενός τροχαίου ατυχήματος κατά τη διάρκεια ενός επαγγελματικού ταξιδιού του στο Βερολίνο, στο οποίο τον συνοδεύει η γυναίκα του. Όταν συνέρχεται, τον περιμένει μια δυσάρεστη έκπληξη, καθώς ανακαλύπτει ότι ένας άλλος άνδρας (Έινταν Κουίν) έχει κλέψει την ταυτότητά του. Κανένας δεν τον αναγνωρίζει πια, ούτε η γυναίκα του, ενώ οι Αρχές τον αγνοούν και τον αντιμετωπίζουν με δυσπιστία.

Μια απίθανη σύμμαχος (Ντιάνε Κρούγκερ) θα τον βοηθήσει να αποκαλύψει τελικά την αλήθεια, αφού πρώτα αμφισβητήσει την πνευματική του υγεία.

Ηθοποιοί & χαρακτήρες 

 Λίαμ Νίσον στο ρόλο του Δρ. Μάρτιν Χάρις 
 Ντιάνε Κρούγκερ στο ρόλο της Τζίνα
 Τζάνουαρυ Τζόουνς στο ρόλο της Λιζ Χάρις
 Εϊνταν Κουίν στο ρόλο του Δρ. Μάρτιν Β’
 Μπρούνο Γκαντς στο ρόλο του Ερνστ Γιούργκεν
 Φρανκ Λαντζέλα στο ρόλο του Ρόντνεϊ Κόουλ
 Σεμπάστιαν Κοχ στο ρόλο του καθηγητή Μπρέσλερ
 Ολιβιέ Σνάιντερ στο ρόλο του Σμιθ
 Στίπε Έρκεγκ στο ρόλο του Τζόουνς
 Ράινερ Μποκ στο ρόλο του κυρίου Στράους

Κριτικές 

 «Ο τρόπος που φανερώνονται ένα-ένα τα κομμάτια του παζλ έχει μεγάλο ενδιαφέρον, ενώ οι συνεχείς ανατροπές μέχρι το τέλος, που αρχίζει η αντίστροφη μέτρηση για την έκρηξη της βόμβας, καθιστούν το σκηνοθέτη Κολέτ-Σερά πραγματικά ταλαντούχο του είδους!» RadioTimes

 «Ένα δυνατό θρίλερ, με στιλ, μερικές πολύ λεπτές ανατροπές, μια περίεργη αίσθηση του χιούμορ, αρκετές καταπληκτικές ερμηνείες και όχι μία, ούτε δύο, αλλά τρεις από τις καλύτερες σκηνές καταδίωξης με αυτοκίνητα στην κινηματογραφική ιστορία!» Salon.com

Εξωτερικοί σύνδεσμοι 
 Επίσημο site 
 Unknown στο IMDB
 Unknown στο MyFilm.gr

Αμερικανικές ταινίες
Ταινίες του 2011
Ταινίες παραγωγής Warner Bros.
Βρετανικές ταινίες
Γαλλικές ταινίες
Αγγλόφωνες ταινίες
Γερμανικές ταινίες
Αμνησία σε ταινίες
Ταινίες βασισμένες σε γαλλικά μυθιστορήματα
Αμερικανικές ψυχολογικές θρίλερ ταινίες
Ταινίες παραγωγής StudioCanal
Βρετανικές ταινίες μυστηρίου
Αμερικανικές θρίλερ ταινίες μυστηρίου
Βρετανικές θρίλερ ταινίες μυστηρίου
Γερμανικές θρίλερ ταινίες μυστηρίου
Γαλλικές θρίλερ ταινίες μυστηρίου